Peter Walker

Peter Douglas Conyers Walker (født 7. oktober 1912 i Leeds, død 1. mars 1984 i Newtown, Worcestershire) var en engelsk racerfører. Han er mest kjent som vinner av 24-timersløpet på Le Mans i 1954.

Karriere 
Peter Walker begynte sin motorsportkarriere på 1930-tallet på Brooklands, det daværende senteret for britisk motorsport. Med base i Herefordshire konkurrerte han i en ERA som han kjørte sammen med sin venn Peter Whitehead. 

Etter andre verdenskrig fikk han flere seiere i bakkeløp, og begynte å bli lagt merke til av racingteamene til Jaguar og BRM. I Storbritannias Grand Prix 1950 kjørte han sin ERA sammen med Tony Rolt, men de måtte bryte etter to runder av Walker og tre av Rolt. 

I 1951 oppnådde Walker seieren han er mest husket for, da han og hans teamkollega Peter Whitehead vant Le Mans for Jaguar i en C-Type. En måned senere kom han på syvendeplass i Storbritannias Grand Prix i en 1,5-liters kompressorladet BRM P15, til tross for brannskader på leggene forårsaket av varmen fra et ødelagt eksosanlegg (hans teamkollega Reg Parnell, som kom på femteplass, fikk lignende skader).

I de følgende årene fokuserte han primært på sportsvognsracing og oppnådde gode resultater med Aston Martin. Han la opp som racerfører etter at han krasjet i en Aston Martin på Le Mans i 1956.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Noter til tabellene:
  - Delt kjøring med Tony Rolt.

Fullstendige resultater fra 24-timersløpet på Le Mans

Referanser

Litteratur 
 The Grand Prix Who's Who, Steve Small, 1995

Eksterne lenker 
 Profil på ChicaneF1

Britiske Formel 1-førere
Førere i 24-timersløpet på Le Mans
Personer fra Leeds
Fødsler i 1912
Dødsfall i 1984